ΓΡΑΠΤΗ ΕΡΩΤΗΣΗ E-2378/99

υποβολή: Juan Izquierdo Collado (PSE) προς την Επιτροπή

(16 Δεκεμβρίου 1999)

Θέμα: Η ασφάλεια στα λεωφορεία

Στις 19 Σεπτεμβρίου, 29 άτομα έχασαν τη ζωή τους και άλλα 25 τραυματίσθηκαν σοβαρά συνεπεία ατυχήματος με λεωφορείο κοντά στη Σαραγκόσα της Ισπανίας. Τα τελευταία χρόνια 398 άτομα βρήκαν το θάνατο στην Ισπανία, εκ των οποίων 91 ήσαν ανήλικοι. χονταςπόψη τα ανωτέρω στοιχεία, σκοπεύει μήπως η Επιτροπή να λάβει κάποιο μέτρο που θα αποσκοπεί στην αύξηση της ασφάλειας στις συγκοινωνίες με λεωφορεία; Θεωρεί σκόπιμο να καταστούν αυστηρότεροι οι κανόνες για τον τεχνικό έλεγχο των οχημάτων, τους περιορισμούς της ταχύτητας, τιςποχρεωτικές στάσεις κατά τις μακρινές διαδρομές, τους ελέγχους για κατανάλωση οινοπνεύματος, κ.λπ.; Ποιά είναι η άποψη της Επιτροπής για τη θέσπιση μέτρων όπως ηποχρεωτική ζώνη ασφαλείας ή ο αερόσακος στις θέσεις επιβατών;

Απάντηση της κας de Palacio εξ ονόματος της Επιτροπής

(27 Ιανουαρίου 2000)

Η Κοινότητα έχει ήδη αναλάβει πολλές νομοθετικές δράσεις σε ευρωπαϊκό επίπεδο προκειμένου να βελτιώσει την ασφάλεια των λεωφορείων. Σε αυτές περιλαμβάνεται ο κανονισμός (ΕΟΚ) αριθ. 3820/85 του Συμβουλίου, της 20ής Δεκεμβρίου 1985 για την εναρμόνιση ορισμένων κοινωνικών διατάξεων στον τομέα των οδικών μεταφορών(1)" ο κανονισμός (ΕΟΚ) αριθ. 3821/85 του Συμβουλίου, της 20ής Δεκεμβρίου 1985, σχετικά με τη συσκευή ελέγχου στον τομέα των οδικών μεταφορών(10)" η οδηγία 92/6/ΕΟΚ του Συμβουλίου, της 10ης Φεβρουαρίου 1992, σχετικά με την εγκατάσταση και χρήση διατάξεων περιορισμού ταχύτητας σε ορισμένες κατηγορίες μηχανοκίνητων οχημάτων στην Κοινότητα(2)" η οδηγία 96/36/ΕΚ της Επιτροπής, της

17ης Ιουνίου 1996, για την προσαρμογή στην τεχνική πρόοδο της οδηγίας 77/541/ΕΟΚ του Συμβουλίου σχετικά με τις ζώνες ασφαλείας και τα συστήματα συγκράτησης των μηχανοκίνητων οχημάτων(3)" η οδηγία 96/37/ΕΚ της Επιτροπής, της 17ης Ιουνίου 1996, για την προσαρμογή στην τεχνική πρόοδο της οδηγίας 74/408/ΕΟΚ του Συμβουλίου σχετικά με τον εσωτερικό εξοπλισμό των μηχανοκίνητων οχημάτων (αντοχή των καθισμάτων και των αγκυρώσεών τους)(4)" η οδηγία 96/38/ΕΚ της Επιτροπής, της 17ης Ιουνίου 1996, για την προσαρμογή στην τεχνική πρόοδο της οδηγίας 76/115/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στις αγκυρώσεις των ζωνών ασφαλείας των μηχανοκίνητων οχημάτων(5)" η οδηγία 91/439/ΕΟΚ του Συμβουλίου, της 29ης Ιουλίου 1991, για την άδεια οδήγησης(6), όπως τροποποιήθηκε από την 97/26/ΕΚ του Συμβουλίου, της 2 Ιουλίου 1997(7)" και η οδηγία 96/96/ΕΚ του Συμβουλίου, της 20ής Δεκεμβρίου 1996, για την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους(8).

Επιπροσθέτως, η Επιτροπή προώθησε πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τις ειδικές διατάξεις για τα οχήματα που χρησιμοποιούνται στη μεταφορά επιβατών και αποτελούνται από πάνω από οκτώ θέσεις εκτός της θέσης του οδηγού, η οποία τροποποιεί την οδηγία 70/156/ΕΟΚ(9) του Συμβουλίου που περιλαμβάνει απαιτήσεις για τα πούλμαν να μπορούν να ανθίστανται σε ελέγχους ανατροπής" απαιτήσεις για τα λεωφορεία και τα πούλμαν να μπορούν να έχουν πλευρική κλίση ορισμένου αριθμού βαθμών και απαιτήσεις σχετικά με το μέγεθος, τη θέση και τον αριθμό των εξόδων κινδύνου. Μια δεύτερη πρόταση της Επιτροπής, η οποία πρέπει να εγκριθεί σύντομα, θα απαιτεί από όλα τα κράτη μέλη να διενεργούν τακτικές καθ' οδόν επιθεωρήσεις των λεωφορείων και των φορτηγών, προκειμένου να διασφαλισθεί η οδική ασφάλεια των οχημάτων.

Όσον αφορά το αίτημα του Αξιότιμου Μέλους του Κοινοβουλίου για την ευρωπαϊκή νομοθεσία σχετικά με τηνποχρεωτική χρήση της ζώνης ασφαλείας στα πούλμαν, η Επιτροπή δεν έχει επί του παρόντος σχέδια για αλλαγή τηςφιστάμενης οδηγίας. Ενώ η Επιτροπή αναγνωρίζει τις θετικές πτυχές όσον αφορά την ασφάλεια της χρήσης ζωνών ασφαλείας στα πούλμαν και επιδοκιμάζει τη χρήση τους, θα ήταν πρόωρο να θεσπίσει νομοθεσία γιαποχρεωτική χρήση, έως ότου σημαντικό ποσοστό του κοινοτικού στόλου πούλμαν εξοπλιστεί με ζώνες ασφαλείας με βάση τα αναγκαία κοινοτικά πρότυπα.

Όσον αφορά τους αερόσακους στα πούλμαν, η Επιτροπή σημειώνει ότι δενπάρχει επί του παρόντος κανείς κατασκευαστής στην Κοινότητα που να κατασκευάζει πούλμαν εξοπλισμένα ολόκληρα με αερόσακους. Ως εκ τούτου, θα ήταν επί του παρόντος άσκοπο να θεσπιστεί νομοθεσία για μια τέτοια απαίτηση σε αυτή τη φάση.

(1) ΕΕ L 370 της 31.12.1985.

(2) ΕΕ L 57 της 2.3.1992.

(3) ΕΕ L 178 της 17.7.1996.

(4) ΕΕ L 186 της 25.7.1996.

(5) ΕΕ L 187 της 26.7.1996.

(6) ΕΕ L 237 της 24.8.1991.

(7) ΕΕ L 162 της 19.6.1997.

(8) ΕΕ L 46 της 17.2.1997.

(9) ΕΕ C 17 της 20.1.1998.

(10) ΕΕ L 370 της 31.12.1985.